JAWAPAN

:

Tuan Yang di-Pertua,

Kementerian Pembangunan Wanita, Keluarga dan Masyarakat (KPWKM) melalui Jabatan Kebajikan Masyarakat (JKM) menyediakan pelbagai skim bantuan kewangan kepada keluarga dan individu yang memerlukan bantuan bagi membantu mereka meneruskan penghidupan dengan lebih baik selaras dengan keadaan sosioekonomi mereka. Skim bantuan kewangan yang disediakan oleh JKM adalah seperti berikut :-

i. Bantuan Kanak-Kanak – RM100 hingga RM450 sekeluarga sebulan; 

ii. Bantuan Orang Tua – RM300 seorang sebulan;

iii. Elaun Pekerja Cacat – RM300 seorang sebulan;

iv. Bantuan Penjagaan OKU Terlantar / Pesakit Kronik Terlantar – RM300 seorang sebulan;

v. Bantuan Latihan Belia – RM200 seorang sebulan;

vi. Bantuan Anak Pelihara – RM250 hingga RM500 sekeluarga sebulan;

vii. Bantuan Am (Bagi WP Kuala Lumpur dan WP Labuan sahaja) – RM80 hingga RM350 sekeluarga sebulan;

viii. Bantuan Sekolah – RM180 hingga RM220 sekaligus;

ix. Bantuan Pelancaran – RM2,700 sekaligus;

x. Bantuan Bencana (bencana biasa seperti kebakaran rumah kediaman/rumah kedai, rumah rosak dilanda angin kencang/ribut dan sebagainya) – RM200 hingga RM5,000 (maksimum); dan

xi. Bantuan Alat Tiruan/Alat Sokongan – mengikut kadar sebenar kos alat yang diperlukan. 

Jumlah bantuan yang diberikan kepada penerima bantuan adalah seperti berikut:

Jumlah Bantuan Kebajikan Dari Tahun 1999 Hingga 2007

	TAHUN
	JUMLAH KES
	JUMLAH PERUNTUKAN (RM)

	1999
	133,546
	82,467,747

	2000
	88,669
	78,206,680

	2001
	111,872
	131,273,151

	2002
	127,161
	146,301,707

	2003
	137,556
	150,613,415

	2004
	142,156
	197,374,500

	2005
	161,229
	189,510,738

	2006
	178,666
	242,150,124

	2007
	207,828
	322,427,595

	Jumlah
	1,288,683
	1,540,325,657


Tuan Yang di-Pertua,

Dalam ucapan Bajet 2009 oleh YAB Perdana Menteri pada 29 Ogos 2008 yang lalu, Kerajaan telah memperkenalkan skim bantuan yang baru untuk Orang Kurang Upaya (OKU) yang tidak berupaya bekerja. Kadar bantuan yang disediakan adalah sebanyak RM150 sebulan berkuatkuasa mulai Januari 2009. Selain itu, syarat kadar pendapatan keluarga yang layak memohon bantuan kebajikan adalah berdasarkan  kadar Pendapatan Garis Kemiskinan (PGK) semasa iaitu RM720 bagi Semenanjung Malaysia, RM830 bagi Sarawak dan RM960 bagi Sabah dan Labuan.

